Το διαμέρισμα είναι υπέροχο! Ακριβώς όπως φαίνεται στις φωτογραφίες και ακόμη καλύτερο! Είναι διακοσμημένο με πολύ αγάπη! Το κάθε δωμάτιο έχει το δικό του στυλ, με όμορφες διακοσμητικές λεπτομέρειες και πολλές μικρές και μεγάλες εκπλήξεις! Στο σαλονάκι υπάρχουν άφθονα περιοδικά τύπου Ναtional Geographic, Ελληνικό Πανόραμα που μπορούν να σε ταξιδεύσουν σε όλη την Ελλάδα, χάρτες Αθήνας και προτάσεις για γευστικές απολαύσεις και βραδυνές εξόδους, αρωματικά κεράκια που προσθέτουν ρομαντισμό, άνετος καναπές να κάθεσαι με τις ώρες να παρακολουθείς netflix στην τηλεόραση και θέα το περιποιημένο μπαλκονάκι με πράσινα φυτά που σε χαλαρώνουν. Στα υπνοδωμάτια επικρατεί επίσης όμορφη ατμόσφαιρα, μοντέρνα διακόσμηση στους τοίχους και η μεγάλη έκπληξη είναι μία απομίμηση τζακιού που σε βοηθά να χαλαρώσεις ακόμη περισσότερο! Το μπάνιο και η κουζίνα είναι πλήρως εξοπλισμένα όχι μόνο με όλα τα απαραίτητα αλλά τολμώ να πω σε σημείο που αγγίζει την πολυτέλεια! Μην αμελήσετε να πιείτε και ένα καφεδάκι στο πίσω μπαλκονάκι, παρόλο που βλέπει σε πρασιά είναι ήσυχα και νιώθεις πιο άνετα καθώς δεν υπάρχουν μπαλκόνια ή παράθυρα από τις γύρω οικοδομές και αποφεύγεις τα περίεργα βλέμματα. Η κ. Φωτεινή είναι πάρα πολύ εξυπηρετική, μας βοήθησε από την πρώτη στιγμή να νιώσουμε άνετα. Ήταν λεπτομερής σε όλες τις απαραίτητες πληροφορίες τόσο για το διαμέρισμα όσο και για την μετακίνησή μας στην Αθήνα και την ευχαριστώ ιδιαίτερα διότι μας έκανε δώρο και μία διανυκτέρευση εξτρά δωρεάν! Επίσης σημαντικό είναι να τονίσω πως το διαμέρισμα έλαμπε από καθαριότητα! Τα σεντόνια και οι πετσέτες μοσχοβολούσαν! Η διαμονή μου ήταν αξέχαστη και συστήνω το διαμέρισμα ανεπιφύλακτα!